《赴辟利台吕少蒙运判以诗回赠依韵谢之》
宋代·冯山

随和箧笥号藏珍，物理求多渐失真。骐骥已胜千里足，鹪鹩才寄一枝身。

自怜蹭蹬居前秕，岂意蹉跎接后尘。穷达圣贤知有分，不同非望泽中人。

作者简介：宋普州安岳人，字允南。初名献能。时称鸿硕先生。嘉祐二年进士。熙宁末，为秘书丞、通判梓州。邓绾荐为台官，不就，退居二十年。后范祖禹荐于朝，官终祠部郎中。有《春秋通解》、《冯安岳集》。